Titoktartási nyilatkozat

Alulírott **<<Fejlesztő képviselőjének neve>>**, mint a(z) **<<Fejlesztő neve>>** ( **<<Fejlesztő címe>>**, <<Adószáma>>) (a továbbiakban: Fejlesztő) képviselője ezúton nyilatkozom az alábbiakról:

1. Vállalom, hogy jelen nyilatkozattétellel és az általam fejlesztett medikai szoftver Elektronikus Egészségügyi Szolgáltatási Térhez (a továbbiakban: EESZT) csatlakozásra használható informatikai rendszerként való engedélyezési eljárással, valamint rendszerem engedélyezése esetén az EESZT-vel való kapcsolat, együttműködés összefüggésében tudomásomra jutott minden információval, adattal, dokumentummal kapcsolatban teljeskörű titoktartási kötelezettség terhel, így nem vagyok jogosult azt harmadik fél számára semmilyen módon hozzáférhetővé, megismerhetővé tenni. A jelen nyilatkozat alkalmazásában nem minősülnek harmadik személynek az általam foglalkoztatott személyek és közreműködők.

Vállalom, hogy a fentiekkel kapcsolatban tudomásomra jutott információkat kizárólag a szükséges mértékben osztom meg a megfelelő végzettséggel, és képzettséggel rendelkező munkatársakkal és esetleges közreműködőkkel, akiket előzetesen tájékoztatok a jelen megállapodásban foglaltakról. Tudomásul veszem, hogy a szoftver fejlesztőjének képviseletében eljárva közvetlenül felelőssé válok azért, ha a fent említett munkatársak vagy közreműködők bármelyike megszegi titoktartási kötelezettségét.

1. Tudomásul veszem, hogy az ESZFK Egészséginformatikai Szolgáltató és Fejlesztési Központ Nonprofit Korlátolt Felelősségű Társaság (a továbbiakban: ESZFK) mint az EESZT üzemeltetője, valamint a Belügyminisztérium mint az EESZT működtetetője engedélye nélkül az EESZT csatlakozásra használható informatikai rendszer engedélyezési eljáráshoz és EESZT-vel való együttműködéshez kapcsolódó folyamatok során átadott információt, adatot, dokumentációt, know-how-t és bármely szellemi alkotást harmadik félnek semmilyen jogcímen nem adhatom át, felhasználását nem engedélyezhetem.
2. Tudomásul veszem, hogy a titoktartási kötelezettség minden olyan információt magában foglal, amelyet az ESZFK ill. a Belügyminisztérium tudomásomra hoznak vagy amely a tudomásomra jut az informatikai rendszer engedélyezési eljárással, valamint az EESZT-vel való együttműködéssel összefüggésben vagy attól függetlenül, és amelyek titokban maradásához az ESZFK-nak ill. a Belügyminisztériumnak méltányolható érdeke fűződik, valamint magában foglal minden olyan iratot, dokumentumot, dolgot és eszközt, stb., amelyek az engedélyezési eljárás, valamint az EESZT-vel való együttműködés hatálya alatt a birtokomba kerül vagy a tudomásomra jut, ideértve, de nem kizárólagosan az orvosi-, és üzleti titkokat, személyes és különleges adatokat. Az információ lehet szóbeli, írásbeli, grafikus, látható, hallható, fizikai, számítógépes jel vagy bármely más formátumú.
3. Vállalom, hogy a rendszer engedélyezési eljárás, valamint az EESZT-vel való együttműködés során keletkezett bármely megállapodás tartalmát bizalmasan kezelem, azt harmadik személy előtt - a hatósági kötelezés eseteit kivéve - csak az ESZFK ill. a Belügyminisztérium kifejezett írásbeli hozzájárulásával fedhetem fel.
4. Vállalom, hogy jelen titoktartási nyilatkozat tárgyát képező adatot, információt, dokumentumot semmilyen módon reprodukálni, másolatot készíteni vagy terjeszteni, az informatikai rendszer engedélyezési eljárás, ill. az EESZT-vel való együttműködés körén kívül eső célra bármely módon felhasználni, nyilvánosan előadni vagy bemutatni nem fogok.
5. Gondoskodom valamennyi, saját hatáskörbe tartozó, a vonatkozó jogszabályoknak megfelelő kötelezettségem teljesítéséről, továbbá megteszek minden olyan lépést, amely az általam fejlesztett informatikai rendszer(ek) engedélyezése és EESZT kapcsolata során felmerülő adatkezelés, illetve adatfeldolgozás jogszerűségét biztosítja. Az esetlegesen tudomásomra jutó személyes adatokat bizalmasan, a vonatkozó jogszabályi előírásoknak megfelelően, az abban foglalt többletkövetelményeket maradéktalanul betartva kezelem, azokat harmadik félnek nem továbbítom.
6. Tudomásul veszem, hogy az ESZFK-t mint az EESZT üzemeltetőjét nem terheli felelősség abban az esetben, ha nem a vonatkozó jogszabályoknak, adatvédelmi előírásoknak és egyéb adatvédelmi kötelezettségeimnek megfelelően járok el.
7. Nem terhel felelősség abban az esetben, ha az ESZFK hibás, hiányos vagy valótlan információt szolgáltat. Az ebből fakadó esetleges károkért nem vagyok felelősségre vonható.
8. Mentesítem az ESZFK-t mint az EESZT üzemeltetőjét bármilyen együttműködéssel kapcsolatos tevékenység miatti adatvédelmi követelés, kár vagy felelősség alól.
9. Tudomásul veszem, hogy titoktartási kötelezettségem megszegése esetén teljeskörű kártérítési kötelezettség terhel, amely kiterjed minden, a jelen nyilatkozatban meghatározott kötelezettségnek megszegésével összefüggésben okozott kárra.
10. Tudomásul veszem, hogy a titoktartási kötelezettség alól csak az ESZFK írásbeli felmentése esetén mentesülök.
11. Tudomásul veszem, hogy titoktartási kötelezettségem lejárati határidő nélküli.

Kelt: **<<Település neve>>**, <<**Dátum megadásához kattintson vagy koppintson ide.>>**

…………………………………………….

<<Fejlesztő neve>>

képv.: **<<Képviselő neve>>**

*(cégjegyzésre jogosult vagy szabályszerűen meghatalmazott képviselő aláírása)*